Olympiske vinterleker

**De olympiske vinterleker** er en stor internasjonal multisportskonkurranse som arrangeres hvert fjerde år i sammenheng med Den internasjonale olympiske komités tradisjon med de olympiske leker.
## Historie

Det var allerede avholdt konkurranser i vinteridretter i Sommer-OL 1908 i London (kunstløp) og Sommer-OL 1920 i Antwerpen (kunstløp og ishockey). Den internasjonale olympiske komité (IOK) drøftet innføring av vintersport i de olympiske leker på den 7. olympiske kongress i Lausanne i Sveits 2.- 7. juni 1921. Det var blandede meninger, der de mellomeuropeiske landene var positive mens de nordiske landene var skeptiske. Særlig Sverige, Norge og Finland forsøkte å stoppe innføringen av olympiske vinterleker, da de fryktet at dette ville være til skade for De nordiske lekene, Holmenkollrennene og Lahtisspelen. IOK besluttet at de ville støtte et arrangement i forbindelse med Sommer-OL 1924 i Paris, en «Internasjonal vintersportsuke» (fransk: *Semaine Internationale des Sports d'Hiver*) i Chamonix i Frankrike fra 25. januar til 5. februar 1924. Konkurransene ble organisert av Frankrikes nasjonale olympiske komité. 

Vintersportsuken ble sett på som meget vellykket både sportslig og arrangementsmessig. På den 8. olympiske kongress i Praha i Tsjekkoslovakia i 1925 var det derfor stor enighet om at IOK skulle innføre egne olympiske vinterleker, uavhengig av sommerlekene. Innføring av olympiske vinterleker ble behandlet på IOKs 24. sesjon i Lisboa i Portugal, og 6. mai 1926 ble dette vedtatt. Senere samme dag ble først St. Moritz valgt som vertsby for Vinter-OL 1928, og straks etter vedtok IOK et forslag om å gi vintersportsuken i Chamonix i 1924 status som de første olympiske vinterleker, med 21 stemmer for og 2 stemmer mot.

De olympiske vinterlekene ble arrangert hvert fjerde år fra 1924 til 1936, mens Vinter-OL 1940 og Vinter-OL 1944 ble avlyst grunnet andre verdenskrig. I motsetning til sommerlekene blir ikke de avlyste vinterlekene tatt med i den offisielle nummereringen med romertall. Fra 1948 fortsatte vinterlekene å bli arrangert hvert fjerde år i samme år som sommerlekene, helt frem til og med 1992. Så ble syklusen forskjøvet slik at vinterlekene og sommerlekene ikke lenger arrangeres samme år. De neste vinterlekene ble derfor arrangert allerede i 1994 og deretter igjen arrangert med fire års mellomrom.

En rekke land har arrangert de olympiske vinterlekene gjennom tidene. USA har arrangert lekene fire ganger (i 1932, 1960, 1980 og 2002), mens Frankrike har arrangert lekene tre ganger (1924, 1968 og 1992). Seks land har dessuten avholdt lekene to ganger, Sveits (1928 og 1948), Norge (1952 og 1994), Italia (1956 og 2006), Østerrike (1964 og 1976), Japan (1972 og 1998) og Canada (1988 og 2010). De olympiske vinterlekene ble i 2014 avholdt i Sotsji, første gang Russland arrangerte lekene. Pyeongchang‎ i Sør-Korea arrangerte lekene i 2018, og Beijing i Kina arrangerte i 2022. Milano og Cortina d'Ampezzo er arrangør av vinterlekene i 2026.

## Arrangørsteder

## Idretter

Den internasjonale olympiske komité (IOK) har besluttet at de olympiske vinterlekene skal bestå av sju obligatoriske kjerneidretter, samt en eller flere idretter som hver enkelt organisasjonskomité selv kan velge å arrangere. Den egenvalgte delen av programmet må godkjennes av IOK. En av forutsetningene for inklusjon av egenvalgte idretter er at det totale antall utøvere i lekene ikke skal overstige . Dersom antall øvelser overstiger 100, må arrangørenes organisasjonskomité få dette godkjent av IOK.

IOK definerer sine sju kjerneidretter slik:

***Aking**
***Bobsleigh** (bobsleigh og skeleton)
***Curling**
***Ishockey**
***Skiskyting**
***Skisport** (alpint, freestyle, skihopp, kombinert, langrenn og snøbrett)
***Skøytesport** (hurtigløp, kortbaneløp og kunstløp)

Følgende idrettsgrener er godkjent av IOK som det offisielle olympiske programmet for Vinter-OL 2026. Tallene i tabellen angir hvor mange øvelser innen idretten som var med i hvert OL. En stjerne i tabellen angir at grenen var demonstrasjonsidrett i de respektive lekene.

Tre av idrettsgrenene består av flere disipliner. Disipliner fra samme idrett har lik fargekode:
&nbsp;&nbsp;&nbsp;&nbsp; Bobsleigh — &nbsp;&nbsp;&nbsp;&nbsp; Skøyter — &nbsp;&nbsp;&nbsp;&nbsp; Ski

## Medaljefordeling

Medaljestatistikken består av tall hentet fra Den internasjonale olympiske komités egen medaljedatabase, inkludert medaljefordeling nasjonsvis ifølge IOKs egne lagkoder. Databasen består av flere sammenstilte nasjonsvise medaljefordelinger, én for hver av de enkelte olympiske lekene. IOK er den øverste og eneste autoritet vedrørende utdelinger, fordelinger og omfordelinger av olympiske medaljer..

Medaljer vunnet i kunstløp under Sommer-OL 1908 og Sommer-OL 1920, samt ishockey under sommer-OL 1920 er ikke med i denne tabellen, da de er ført under medaljefordelingen for sommerlekene. 

*Kursiv skrift* angir nasjoner som ikke lenger eksisterer. 

*Oppdatert per [[Vinter-OL 2026]]*

## Se også
*Liste over norske flaggbærere i de olympiske vinterleker
*Olympiske leker
*Olympiske sommerleker
*Ungdoms-OL
*Vinter-OL for ungdom
*Sommer-OL for ungdom

## Referanser


## Eksterne lenker
* 
*  Olympiske vinteridretter hos olympics.com 
*  Olympic Review – Issue 121, A Century of the Olympic Winter Games hos olympicreview.com
*  The Growth and Rebranding of the Olympic Winter Games: 1908 to 2022 hos la84.org
*  Going Downhill: Relations Between the IOC and Fédération Internationale de Ski in the Late 1930s hos la84.org
*  The Winter Games: Their Contributions to Worldwide Olympic Consciousness hos la84.org
*  The Nordic Games and the Origins of the Olympic Winter Games hos la84.org
*  «Hyller norsk OL-innsats» *[[NRK|NRK.NO]]*, 25. februar 2010
*  «Is America Really Ahead in the Olympic Medal Count?» *[[The Atlantic]]*, 26. februar 2010
*  «How Norway Won the Winter Olympics» *The Aspen Institute*, 27. februar 2018